Georgius Ioachim Rheticus
Georgius Ioachim Rheticus, etiam Rhäticus, Rhaeticus, Rhetikus (natus Georg Joachim von Lauchen Campitempli Austriae die 16 Februarii 1514; mortuus Cassoviae (tum in Hungaria) die 4 Decembris 1574), fuit mathematicus, astronomus, theologus, cartographus, et medicus Austriacus. Solus discipulus Nicolai Copernici fuit. Asteroidi primum die 17 Ianuarii 1998 observato nomen (15949) Rhaeticus anno 2001 impositum est.